(2) Eesti Panga Nõukogu ainupädevusse kuulub:  1)  [kehtetu - RT I 2003, 15, 88 - jõust. 1.05.2004]  2) ettepaneku tegemine Vabariigi Presidendile Eesti Panga presidendi ametissenimetamiseks;  3)  [kehtetu - RT I 2001, 59, 358 - jõust.1.01.2002]  4) Eesti Panga asepresidentide, Eesti  Panga iseseisvate allasutuste ja esinduste juhtide ning siseauditi osakonna juhataja ametissenimetamine ja vabastamine, samuti Finantsinspektsiooni nõukogu liikmete nimetamine ja tagasikutsumine Eesti Panga presidendi ettepanekul;  5) Eesti Panga põhikirja ning Eesti Panga iseseisvate allasutuste ja esinduste põhikirjade ning siseauditi osakonna põhimääruse kinnitamine;  6) Eesti Panga eelarve täitmise järelevalve;  7) Eesti Panga siseaudiitorite nimetamine ja siseauditi tööplaani kinnitamine;  71) Eesti Panga sõltumatute audiitorite nimetamine käesoleva seaduse § 31 lõikes 1 sätestatud korras;  8) presidendi ettepanekul Eesti Panga aastaaruande kinnitamine;   [Punkti 9 sõnastus kuni tähtpäevani, mis sätestatakse Euroopa Liidu nõukogu otsuses Eesti Vabariigi suhtes kehtestatud erandi tühistamiseks Euroopa Ühenduse asutamislepingu artikli 122 lõikes 2 sätestatud korras]  9) otsuste tegemine uute rahatähtede ja müntide nimiväärtuse ja kujunduse  kohta;   [Punkti 9 sõnastus alates tähtpäevast, mis sätestatakse Euroopa Liidu nõukogu otsuses Eesti Vabariigi suhtes kehtestatud erandi tühistamiseks Euroopa Ühenduse asutamislepingu artikli 122 lõikes 2 sätestatud korras]  9) otsuste tegemine uute euromüntide rahvusliku külje kujunduse ning meenemüntide nimiväärtuse ja kujunduse kohta;  10) Eesti Panga iseseisvate allasutuste asutamise, reorganiseerimise ja likvideerimise otsustamine Eesti Panga presidendi  ettepanekul;  11) Eesti Panga nimel Riigikogule esitatavate kirjalike ettepanekute ja muude dokumentide läbivaatamine ja heakskiitmine.